
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Τροποποίηση απόφασης για τη συγκρότηση Υπηρεσιακού Συμ¬ 
βουλίου Υπαλλήλων του Υπουργείου Εσωτερικών.1 

Καθορισμός των κλάδων ΠΕ, ΤΕ και ΔΕ των οποίων οι Υπάλ¬ 
ληλοι κρίνονται για τη κατάληψη θέσεων προϊσταμένων Ορ¬ 
γανικών Μονάδων του ΝΙΜΤΣ.2 

Προσωρινή πρόσληψη νοσηλευτικού προσωπικού.3 


Χρματοδότηση από τον ΟΑΕΔ της Κοινότητας Περδίκκα Κο¬ 
ζάνης και των ΤΟΕΒ Οζερού Αιτωλοακαρνανίας και Κρύας 
Βρύσης Γιαννιτσών, για την εκτέλεση κοινωφελών έργων 

προς απασχόληση ανέργων.4 

Χρηματοδότηση από τον ΟΑΕΔ 1) Κοινοτικής Επιχείρησης 
Κοινότητας Νέας Κίου.'2) ΤΟΕΒ Αγρίνιου* — Ερημίτσας, για 
την εκτέλεση κοινωφελών έργων προς απασχόληση ανέρ¬ 
γων.5 

Χρηματοδότηση από τον Οργανισμό Απασχόλησης Εργατικού 
Δυναμικού (ΟΑΕΔ) του Δήμου Καβάλας, της Κοινότητας 
Κατοχής Αιτωλοαρνανίας, των ΤΟΕΒ Γιαννιτσών και Κα- 
ρυωτίσσης Πέλλας και του ΓΟΕΒ Πηνειού — Αλφειού, για 
την εκτέλεση κοινωφελών έργων προς απασχόληση ανέρ¬ 
γων.. 6 

Παράταση χρόνου εκτέλεσης σύμβασης χρηματοδότησης από 
τον ΟΑΕΔ α) του Δήμου Κατερίνης, β) ΤΟΕΒ Ταυρωπού 

Καρδίτσας.7 

Παράταση χρόνου εκτέλεσης σύμβασης χρηματοδότησης από 

τον ΟΑΕΔ της Κοινότητάς Ασπριάς Αιτωλ/νίας.8 

Καθορισμός τιμολογίου αμοιβής φορτ/τών λιμένα Ρεθύμνου για 
φόρτωση ή εκφόρτωση φορτίων χύμα με μηχανικά μέσα του 

εργοδότη.9 

Έγκριση τροποποίησης Κανονισμού Λειτουργίας Εκπαιδευτι¬ 
κών Μονάδων Ταχύρρυθμης Επαγγελματικής Κατάρτισης 

του ΟΑΕΔ.10 

Καθορισμός ειδικών όρων και προϋποθέσεων για πρόσληψη 
ενός (1) τραπεζικού στελέχους στην Τράπεζα Πει¬ 
ραιώς.11 

Σύσταση ίδιου Νομικού Προσώπου στο Δήμο Καβάλας με το 
όνομα «Γ' Κέντρο Ανοικτής Προστασίας Ηλικιωμένων Δή¬ 
μου Καβάλας».12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 26579 __ (1) 

Τροποποίηση απόφασης για τη συγκρότηση Υπηρεσιακού Συμβου¬ 
λίου Υπαλλήλων του Υπουργείου Εσωτερικών. 


Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: α) του άρθρου 4 (παρ. 2) του Ν. 1232/1982 
«Επαναφορά σε ισχύ, τροποποίηση και συμπλήρωση των διατάξεων 
του Ν.Δ. 4352/1964 και άλλες διατάξεις», β) του άρθρου 11 (παρ. 1) 
του Ν. 1256/1982 «για την πολυθεσία, πολυαπασχόληση κλπ.» και 
γ) των άρθρων 4 (παρ. 1 εδάφ. α', 6 και 7), 5 (παρ. 1, 3 — 6) και 8 
εδάφ. β'), 221 και 234 του Υπαλληλικού Κώδικα (Π.Δ. 611/1977). 

2. Την απόφαση 52621/23.6.1982 των Υπουργών Προεδρίας της 
Κυβέρνησης και Εσωτερικών (Φ.Ε.Κ. 440/τ. Β724.6.1982), με την 
οποία συγχωνεύθηκαν τα υπηρεσιακά Πειθαρχικά Συμβούλια του 
Υπουργείου Εσωτερικών σε ένα ενιαίο συλλογικό όργανο με τον 
τίτλο «Υπηρεσιακό Συμβούλιο Υπαλλήλων του Υπουργείου Εσω¬ 
τερικών». 

3. Την απόφαση του Υπουργού Εσωτερικών 100678/17.12.1985 
(Φ.Ε.Κ. 802/τ. Β'/31.12.1985), με την οποία συγκροτήθηκε το 
Υπηρεσιακό Συμβούλιο Υπαλλήλων του Υπουργείου Εσωτερικών, 
όπως τροποποιήθηκε μεταγενέστερα με την όμοια 37350/3.6.1986 
(Φ.Ε.Κ. 402/τ. Β711.6.1986). 

4. Το γεγονός ότι δύο (2) μέλη του Υπηρεσιακού Συμβουλίου 
(ένα τακτικό και ένα αναπληρωματικό) παραιτήθηκαν από την 
Υπηρεσία, και 

5. Την απόφαση 64440/26.7.1985 του Υπουργού Εσωτερικών, 
για τη μεταβίβαση εξουσίας υπογραφής με εντολή Υπουργού, απο¬ 
φασίζουμε: 

Τροποποιούμε την ανωτέρω απόφασή μας 37350/3.6.1986 
(Φ.Ε.Κ. 402/τ. Β/11.6.1986) και ορίζουμε: 

α) Τη Μιράντα Τούμπη, Διευθύντρια με Α' βαθμό της Κεντρικής 
Υπηρεσίας του Υπουργείου, ως τακτικό μέλος του Συμβουλίου, 
αντί της Όλγας Καϊμακούδη που παραιτήθηκε από την Υπηρεσία. 

β) Τον Κωνσταντίνο ΓΙαπακωνσταντόπουλο, Διευθυντή με Α' 
βαθμό της Κεντρικής Υπηρεσίας του Υπουργείου, ως αναπληρωμα¬ 
τικό μέλος του Συμβουλίου, αντί του Θεόφιλου Παπανικολάου που 
παραιτήθηκε από την Υπηρεσία και 

γ) Τον Ιωάννη Καρύτσα, επίσης Διευθυντή με Α' βαθμό της 
Κεντρικής Υπηρεσίας του Υπουργείου, ως αναπληρωματικό μέλος 
του Συμβουλίου, αντί της Μιράντας Τούμπη που ορίζεται με την 
απόφαση αυτή ως τακτικό μέλος του Συμβουλίου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Απριλίου 1987 
Με εντολή Υπουργού 
Ο Γεν. Γραμματέας 
ΛΥΚ. ΣΑΚΕΛΛΑΡΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Φ.956/.1/21/504212 (2) 

Καθορισμός των κλάδων ΠΕ, ΤΕ και ΔΕ των οποίων οι Υπάλληλοι 
κρΐνονται για τη κατάληψη θέσεων προϊσταμένων Οργανικών Μο¬ 
νάδων του ΝΙΜΤΣ. 

. 01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τον ΑΝ 1137/46 (ΦΕΚ 113/26.3.46). 
β. Το από 16.7.47 ΒΔ (ΦΕΚ 150/24.7.49. 
γ. Το από 28.4.59 ΒΔ (ΦΕΚ 95/19.5.59). 
δ. Το αριθμ. 526/63 ΒΔ (ΦΕΚ 153/25.9.63). 
ε. Το αριθμ. 415/74 ΠΔ (ΦΕΚ 165/17.6.74). 
στ. Την αριθμ. Φ.870/242/421390/26.9.77 Απόφαση ΥΕΘΑ 
(ΦΕΚ 975/5.10.77). 

ζ. Τη παράγραφο 10 του άρθρου 9 του ν. 1586/86. 
η. Την αριθμ. 507/28.1.83 απόφαση, του ΔΣ/ΝΙΜΤΣ ΜΕ με την 
οποία αποφασίσθηκε η λειτουργία σαν αυτοτελούς τμήματος της 
γραμματείας Διοικητικού Συμβουλίου, σύμφωνα με το άρθρο 9 του 
ΑΝ 1137/46.' 

θ. Το αριθμ. 570/15.12.86 πρακτικό ΔΣ/ΝΙΜΤΣ. 
ι. Την αριθμ. Πρωτ. 072.2/7/Γ 1564/6.11.86 (ΦΕΚ 

784/7.11.86 τ.Β) Κοινή Απόφαση των Πρωθυπουργού και Αντιπροέ¬ 
δρου της Κυβέρνησης και ΥΕΘΑ περί ανάθεσης αρμοδιοτήτων ΥΕΘΑ 
στους ΥΦΕΘΑ. 

ια. Τις διατάξεις των άρθρων 9 παρ. 10 και 16 παρ. 8 του Ν. 
1586/86, αποφασίζουμε: 

2. Καθορίζουμε τους κλάδους ΠΕ, ΤΕ, ΔΕ των οποίων οι υπάλ¬ 
ληλοι θα κρΐνονται για τη κατάληψη θέσεων Προϊσταμένων Οργανι¬ 
κών Μονάδων του Νοσηλευτικού Ιδρύματος Μετοχικού Ταμείου 
Στρατού, σύμφωνα με τις ισχύουσες διατάξεις κατά περίπτωση, ως 
ακολούθως: 

α. Προϊστάμενος Λογιστηρίου που αντιστοιχεί σε επίπεδο Τμήμα¬ 
τος, υπάλληλος του κλάδου ΠΕ — Λογιστικού του Νοσοκομείου ή 
αποσπασμένος υπάλληλος αντίστοιχων κλάδων του Υπουργείου 
Εθνικής Άμυνας. 

β. Προϊστάμενος Γραμματείας Νοσοκομείου, που αντιστοιχεί σε 
επίπεδο Τμήματος, Υπάλληλος του Κλάδου ΠΕ — Διοικητικού ή του 
κλάδου ΤΕ — Διοικητικού — Λογιστικού ή ΔΕ — Διοικητικού Λογι¬ 
στικού του Νοσοκομείου ή αποσπασμένος υπάλληλος αντίστοιχων 
κλάδων του Υπουργείου Εθνικής Άμυνας. 

γ. Προϊστάμενος Γραμματείας Διοικητικού Συμβουλίου, που 
αντιστοιχεί σε επίπεδο Τμήματος, υπάλληλος του κλάδου ΠΕ — 
Διοικητικού ή ΤΕ — Διοικητικού — Λογιστικού ή ΔΕ — Διοικητικού 
Λογιστικού του Νοσοκομείου ή αποσπασμένος υπάλληλος αντίστοι¬ 
χων κλάδων του Υπουργείου Εθνικής Άμυνας. 

δ. Προϊστάμενος Τμήματος Προσωπικού, υπάλληλος του κλάδου 
ΠΕ — Διοικητικού ή ΤΕ — Διοικητικού — Λογιστικού ή ΔΕ — Διοι¬ 
κητικού Λογιστικού του Νοσοκομείου ή αποσπασμένος υπάλληλος 
αντίστοιχων κλάδων Υπουργείου Εθνικής Άμυνας. 

ε. Προϊστάμενος της Νοσηλευτικής Υπηρεσίας, που αντιστοιχεί σε 
επίπεδο Διεύθυνσης, υπάλληλος του κλάδου ΠΕ — Νοσηλευτικού ή 
ΤΕ — Διπλωματούχων Αδελφών Νοσοκόμων. 

στ. Προϊστάμενες Νοσηλευτικών Μονάδων και Ιατρείων, που 
αντιστοιχούν σε επίπεδο τμήματος, υπάλληλοι του κλάδου ΠΕ — Νο¬ 
σηλευτικού ή ΤΕ — Διπλωματούχων Αδελφών Νοσοκόμων. 

ζ. Προϊστάμενος Βιοχημικού Εργαστηρίου, που αντιστοιχεί σε 
επίπεδο τμήματος, υπάλληλος του κλάδου Πε — Χημικών ή ΠΕ — 
Φαρμακοποιών, σε περίπτωση έλλειψης προϊσταμένου ιατρού. 

η. Προϊστάμενος Βοηθητικής Υπηρεσίας, που αντιστοιχεί σε επί¬ 
πεδο τμήματος, υπάλληλος του κλάδου ΔΕ — Διοικητικού Λογιστι¬ 
κού ή ΔΕ Ραπτριών — Κοπτριών — Γαζωτριών. 

3. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Απριλίου 1987 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΕΘΝΙΚΗΣ ΑΜΥΝΑΣ 
ΑΠΟΣΤΟΛΟΣ ΚΑΚΛΑΜΑΝΗΣ ΟΡΕΣΤΗΣ ΠΑΠΑΣΤΡΑΤΗΣ 


Αριθ. Δ2α/8109 (3) 

Προσωρινή πρόσληψη νοσηλευτικού προσωπικού. 

Ο ΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 9 του Ν. 1476/84. 

β) -του άρθρου 5 του Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών Ασφαλίσεων». 

3. Την πράξη της Τριμελούς Επιτροπής Υπουργών 17/20.3.84. 

4. Τις πράξεις του Υπουργικού Συμβουλίου 35/8.3.84 και 
15/2.1.87. 

5. Την απόφαση του Δ.Σ. του Ιδρύματος Κοινωνικής Πρόνοιας 
Θεσ/νίκης «Ο Αγ. Παντελεήμων» 422/3/10.3.87. 

6. Το έγγραφο της Δ/νσης Κοινωνικής Πρόνοιας Νομαρχίας 
Θεσ/νίκης ΔΚΠ/ΔΑ/4656/20.3.1987. 

7. Τις επείγουσες και απρόβλεπτες ανάγκες. 

8. Το γεγονός ότι οι ανάγκες αυτές δεν μπορούν να καλυφθούν με 
προσωπικό που υπηρετεί στο Ίδρυμα ή με απόσπαση από άλλες υπη¬ 
ρεσίες, αποφασίζουμε: 

1. Ορίζουμε τον αριθμό του αναγκαιούντος νοσηλευτικού προσω¬ 
πικού για πρόσληψη στο Ίδρυμα Κοινωνικής Πρόνοιας Θεσ/νίκης (Ο 
ΑΓ. ΠΑΝΤΕΛΕΗΜΩΝ) σε δέκα πέΛε (15), με σχέση εργασίας 
ιδιωτικού δικαίου και για χρονικό διάστημα μέχρι οκτώ (8) μήνες, 
για την αντιμετώπιση επειγουσών υπηρεσιακών αναγκών του Ιδρύ¬ 
ματος. 

2. Η απόφαση αυτή να δημοσιευθεί στην Εφημερίδα της Κυβέρνη¬ 
σης (Ν. 301/76). 

Αθήνα, 9 Απριλίου 1987 

Η ΥΦΥΠΟΥΡΓΟΣ 
ΣΥΛΒΑ ΑΚΡΙΤΑ 


Αριθ. 30988 _ (4) 

Χρματοδότηση από τον ΟΑΕΔ της Κοινότητας Περδίκκα Κοζάνης 
και των ΤΟΕΒ Οζερού Αιτωλοακαρνανίας και Κρύας Βρύσης 
Γιαννιτσών, για την εκτέλεση κοινωφελών έργων προς απασχό¬ 
ληση ανέργων. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 
■Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων. 

2. Την κοινή απόφαση αριθ. 31062/86, των Υπουργών Εθνικής 
Οικονομίας και Εργασίας «Έγκριση διάθεσης ποσού από Κεφάλαια 
του ΟΑΕΔ για την εκτέλεση κοινωφελών έργων». 

3. Το 93171/9.4.87 έγγραφο του ΟΑΕΔ, με το οποίο μας υπέ¬ 
βαλε απόσπασμα πρακτικού της 245/7.4.87 συνεδρίασης του Διοικη¬ 
τικού Συμβουλίου του, κατά την οποία αποφασίστηκε η υποβολή 
πρότασης για τη χρηματοδότηση εκ μέρους του ΟΑΕΔ, της Κοινότη¬ 
τας Περδίκκα Κοζάνης και των ΤΟΕΒ Οζερού Αιτωλοακαρνανίας 
και Κρύας Βρύσης Γιαννιτσών, με τα ποσά των 2.300.000 δρχ., 
3.400.000 δρχ. και 800.000 δρχ., αντίστοιχα, με τη μορφή συνει¬ 
σφοράς, για την εκτέλεση κοινωφελών έργων, προς απασχόληση 
ανέργων, αποφασίζουμε: 

Εγκρίνουμε την χορήγηση των παρακάτω ποσών από τον Οργανι¬ 
σμό Απασχόλησης Εργατικού Δυναμικού (ΟΑΕΔ) στους εξής φορείς 
με τη μορφή συνεισφοράς για την εκτέλεση κοινωφελών έργων προς 
απασχόληση ανέργων: 



2505 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Κοινότητα Περδίχκα Κοζάνης: Ποσό δύο εκατομμυρίων τρια- 
κοσίων χιλιάδων (2.300.000) δρχ. προς απασχόληση είκοσι (20) 
ανέργων. 

Περιγραφή έργων, 
α) Διαμόρφωση πλατείας, 
β) Κατασκευή κρασπεδορείθρων, 
γ) Κατασκευή κερκίδων 2 γηπέδων, 
δ) Δημιουργία δύο ημιαιθρίων καθιστικών, 
ε) Κατασκευή συντριβανιού και δύο βρυσών, 
στ) Πλακόστρωση των χώρων γύρω από το συντριβάνι και τις 
βρύσες και δημιουργία μονοπατιών. 

ζ) Τοποθέτηση πάγκων με μεταλλικά στηρίγματα σε σκυροδετη- 
μένες βάσεις. 

Για την κατασκευή των παραπάνω έργων θα απαιτηθεί το ποσό 
των τριών εκατομμυρίων τριακοσίων πενήντα χιλ. (3.350.000) δρχ. 
και θα πραγματοποιηθούν συνολικά χίλια εξακόσια ογδόντα (1.680) 
ημερομίσθια. 

2. ΤΟΕΒ Οζερού Αιτωλοακαρνανίας: Ποσό τριών εκατομμυρίων 
τετρακοσίων χιλιάδων (3.400.000) δρχ. προς απασχόληση ογδόντα 
επτά (87) ανέργων. 

Περιγραφή έργων. 

Συντήρηση αρδευτικού δικτύου περιοχής δικαιοδοσίας ΤΟΕΒ Οζε¬ 
ρού. 

Για την κατασκευή' των παραπάνω έργων θα απαιτηθεί το ποσό 
των επτά εκατομμυρίων εκατόν πενήντα χιλιάδων (7.150.000) δρχ. 
και θα πραγματοποιηθούν συνολικά δύο χιλιάδες τετρακόσια εξήντα 
(2.460) ημερομίσθια. 

3. ΤΟΕΒ Κρύας Βρύσης Γιαννιτσών: ποσό οκτακόσιων χιλιάδων 
(800.000) δρχ. προς απασχόληση επτά (7) ανέργων. 

Περιγραφή έργων. 

Συντήρηση εγγειοβελτιωτικών έργων του αρδευτικού και 
στραγγιστικού δικτύου Κρύας Βρύσης. 

Για την κατασκευή των παραπάνω έργων θα απαιτηθεί το ποσό 
του ενός εκατομμυρίου τριακοσίων ογδόντα επτά χιλιάδων 
(1.387.00) δρχ. και θα πραγματοποιηθούν συνολικά πεντακόσια πε¬ 
νήντα πέντε (555) ημερομίσθια. 

Η χρηματοδότηση αυτή εγκρίνεται να δοθεί στους πιο πάνω φο¬ 
ρείς με τους εξής όρους και προϋποθέσεις: 

1. Η πρόσληψη των ανέργων θα γίνει αποκλειστικά και μόνο από 
τους πιο πάνω φορείς μέσω των αρμοδίων υπηρεσιών του ΟΑΕΔ της 
περιοχής και θα αφορά γραμμένους ή επιδοτούμενους από τον ΟΑΕΔ 
ανέργους. 

Στις δύο παραπάνω κατηγορίες των προσλαμβανομένων θα γίνε¬ 
ται απόλυτα σαφές από το χρηματοδοτούμενο φορέα, ότι η πρόσληψη 
γίνεται μόνο για την εκτέλεση των συγκεκριμένων έργων. 

2. Η επιχορήγηση θα αρχίσει με την πρόσληψη των ανέργων, που 
δεν μπορεί να γίνει πριν από την ημερομηνία έκδοσης της απόφασης 
αυτής και οπωσδήποτε από την ημερομηνία υπογραφής της μεταξύ 
φορέα και ΟΑΕΔ σχετικής σύμβασης και θα λήγει οπωσδήποτε μέσα 
σε ένα έτος από την ημερομηνία υπογραφής αυτής. 

Εάν μέχρι την ημερομηνία λήξης της σύμβασης δεν έχει απορρο- 
φηθεί μέρος ή το σύνολο της πίστωσης, αυτή θα μεταφέρεται στα 
αποθεματικά του ΟΑΕΔ. 

3. Το ποσό της επιχορήγησης για κάθε ημερομίσθιο και κατηγο¬ 
ρία επιδοτούμενων ανέργων θα είναι για όλους τους φορείς: 

α) Για τους εργοδηγούς χίλιες οκτακόσιες (1800) δρχ. 
β) Για τους εργατοτεχνίτες οικοδόμους, τους βοηθούς τεχνίτες και 
τους ανειδίκευτους εργάτες χίλιες τριακόσιες (1.300) δρχ. 

Το ποσό της επιχορήγησης για κάθε ημερομίσθιο και κατηγορία 
μη επιδοτούμενων γραμμένων ανέργων θα είναι για όλους τους φο¬ 
ρείς,, εκτός των Κοινοτήτων: 

α) Για τους εργοδηγούς, χίλιες εξακόσιες (1.600) δρχ. 
β) Για τους εργατοτεχνίτες, βοηθούς τεχνίτες και ανειδίκευτους 
εργάτες ενιακόσιες (900) δρχ. 

γ) Ειδικά γι’ όλες τις Κοινότητες της χώρας, το ποσό επιχορήγη¬ 
σης για επιδοτούμενόυς εργατοτεχνίτες, βοηθούς τεχνίτες και ανειδί¬ 
κευτους εργάτες θα είναι χίλιες τριακόσιες (1.300) δρχ. 

4. Η καταβολή των χρημάτων της επιχορήγησης θα.γίνεται από 
την κατά τόπο αρμόδια Υπηρεσία του ΟΑΕΔ κάθε 15νθήμερο ή κάθε 
μήνα. 

5. Η αξίωση από τον φορέα για είσπραξη των ποσών της επιχορή¬ 
γησης παραγράφεται μετά παρέλευση τριών μηνών από τον μήνα της 


πραγματικής απασχόλησης των μισθωτών. 

Μετά παρέλευση της προθεσμίας αυτής η αξίωση του φορέα παρα¬ 
γράφεται. 

Σε εξαιρετικές περιπτώσεις και κατά την απόλυτη κρίση του προϊ¬ 
σταμένου της κατά τόπο αρμόδιας για την πληρωμή Υπηρεσίας του 
ΟΑΕΔ, είναι δυνατή κατά ένα μόνο μήνα επιμήκυνσης της προθε¬ 
σμίας αυτής εκδιδομένης σχετικής αιτιολογημένης απόφασης του 
Προϊσταμένου αυτής. 

Η απόφαση αυτή θα παραμένει στο Φάκελλο του φορέα που τηρεί 
η Υπηρεσία. 

6. Η καταβολή της επιχορήγησης στους παραπάνω φορείς θα γί¬ 
νεται με την υποβολή των παρακάτω δικαιολογητικών. 

α) Βεβαίωση της αρμόδιας Τεχνικής Υπηρεσίας του φορέα ή σε 
περίπτωση που δεν υπάρχει τέτοια Υπηρεσία υπεύθυνη δήλωση του 
εκπροσώπου του φορέα (Δημάρχου, Πρόεδρου Κοινότητας, Προέδρου 
Οργανισμού, Προέδρου ΤΟΕΒ) για την πρόοδο των εργασιών του έρ¬ 
γου. 

β) Μισθοδοτικές καταστάσεις χωριστά για τους επιδοτούμενους ή 
μη επιδοτούμενους που θα περιέχουν τα παρακάτω στοιχεία: 

— Το χρονικό διάστημα και το έργο στο οποίο αναφερόνται. 

— Το ονοματεπώνυμο των απασχολούμενων. 

— Την ειδικότητα με την οποία απασχολούνται. 

— Ειδική στήλη με την ηλικία των απασχολουμένων. 

— Τα ημερομίσθια που πραγματοποίησαν. 

— Το ακαθάριστο ποσό των ημερομισθίων. 

— Τις ασφαλιστικές εισφορές για ΙΚΑ και δωρόσημο (ΕΛΔΕΟ) 

(χωριστές στήλες για ΙΚΑ ασφαλισμένου — ΙΚΑ εργοδότη και δωρό¬ 
σημο και επικουρικό). . ' 

— Το καθαρό πληρωτέο ποσό. 

— Τις υπογραφές των δικαιούχων παραπλεύρως του πληρωτέου 
ποσού, ως απόδειξη ότι έλαβαν τα χρήματα αυτά. 

— Θεώρηση του αρμόδιου Γραφείου Απασχόλησης του ΟΑΕΔ για 
την απασχόληση ανέργων σύμφωνα με τη σύμβαση. 

γ) Επίσημο αποδεικτικό στοιχείο (βεβαίωση) του αρμόδιου Υπο¬ 
καταστήματος ΙΚΑ, για την πληρωμή των εισφορών ΙΚΑ και δωρό- 
σημου, από το οποίο προκύπτει, ότι αναφέρεται στις συγκεκριμένες 
μισθοδοτικές καταστάσεις. 

Η βεβαίωση αυτή μπορεί να γίνει καί πάνω στις ίδιες μισθοδοτι- 
κές καταστάσεις. 

Η απόφαση αυτή να δημοσιευθεί στην Εφημερίδα της Κυβέρνη- 
σης, 

Αθήνα, 27 Απριλίου 1987 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 30987 _; (5) 

Χρηματοδότηση από τον ΟΑΕΔ 1) Κοινοτικής Επιχείρησης Κοινότη¬ 
τας Νέας Κίου. 2) ΤΟΕΒ Αγρίνιου - Ερημίτσας, για την εκτέλεση 
κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων». 

2. Την κοινή απόφαση αριθ. 31062/86, των Υπουργών Εθνικής 
Οικονομίας και Εργασίας «Έγκριση διάθεσης ποσού από κεφάλαια 
του ΟΑΕΔ για την εκτέλεση κοινωφελών έργων». 

3. Το 93169/9.4.87 έγγραφο του ΟΑΕΔ, με το οποίο μας υπέ¬ 
βαλε απόσπασμά'πρακτικού της 245/7.4.87 συνεδρίασης του Διοικη¬ 
τικού Συμβουλίου του, κατά την οποία αποφασίστηκε η υποβολή 
πρότασης για την χορήγηση εκ μέρους του Οργανισμού: 1) Στην Κοι¬ 
νοτική Επιχείρηση Νέας Κίου·13.000.000 δρχ. 2) ΤΟΕΒ Αγρίνιου — 
Ερημίτσας 300.000 δρχ. με την μορφή συνεισφοράς για την εκτέλεση 
κοινωφελών έργων για την απασχόληση ανέργων, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε τη χορήγηση των παραπάνω ποσών από τον Οργανι¬ 
σμό Απασχόλησης Εργατικού Δυναμικού (ΟΑΕΔ), στους εξής φορείς 
με την μορφή συνεισφοράς για την εκτέλεση κοινωφελών έργων, προς 
απασχόληση ανέργων: 

1. Στην Κοινοτική Επιχείρηση Κοινότητας Νέας Κίου ποσό δεκα¬ 
τριών εκατομμυρίων 13.000.000 για την απασχόληση τριάντα εννέα 
(39) ανέργων. 

Περιγραφή έργων: 

α) Κεντρική αγορά (Καταστήματα) 

β) Αίθουσα πολλαπλών χρήσεων 

γ) Ξενοδοχειακή μονάδα με επιπλωμένα διαμερίσματα. 

Για την κατασκευή των παραπάνω έργων, προϋπολογισμού δαπά¬ 
νης ενενήντα οκτώ εκατομμυρίων τετρακοσίων τριάντα εννέα χιλιά¬ 
δων διακοσίων επτά (98.439.207) δρχ. θα πραγματοποιηθούν συνο¬ 
λικά 9.300 ημερομίσθια. 

2) Στο ΤΟΕΒ Αγρίνιου — Ερημίτσας: Ποσά τριακοαίων χιλιάδων 
(300.000) δρχ. για την απασχόληση είκοσι (20) ανέργων. 

Περιγραφή έργου: 

Καθαρισμός διωρύγων και χρωματινών υδραυλάκων από φερτά 
υλικά. Για την κατασκευή του παραπάνω έργου προϋπολογισμού δα¬ 
πάνης ενιακοσίων χιλιάδων (900.000) δρχ. θα πραγματοποιηθούν 
συνολικά 422 ημερομίσθια. Η χρηματοδότηση αυτή εγκρίνεται να 
δοθεί στους πιο πάνω φορείς με τους εξής όρους και προϋποθέσεις: 

. 1) Η πρόσληψη των ανέργων θα γίνει αποκλειστικά και μόνο από 
τους πιο πάνω φορείς μέσω των αρμοδίων Υπηρεσιών του ΟΑΕΔ της 
περιοχής και αφορά γραμμένους ή επιδοτούμενους από τον ΟΑΕΔ 
ανέργους. 

Στις δύο παραπάνω κατηγορίες των προσλαμβανομένων θα γίνε¬ 
ται απόλυτα σαφές από τον χρηματοδοτούμενο φορέα, ότι η πρό¬ 
σληψη γίνεται μόνο για την εκτέλεση των συγκεκριμένων έργων. 

2) Η επιχορήγηση θα αρχίσει με την πρόσληψη των άνεργων, που 
δεν μπορεί να γίνει πριν από την ημερομηνία έκδοσης της απόφασης 
αυτής και οπωσδήποτε από την ημερομηνία υπογραφής της μεταξύ 
του φορέα και ΟΑΕΔ σχετικής σύμβασης και θα λήγει οπωσδήποτε 
μέσα σε ένα έτος από την ημερομηνία υπογραφής αυτής. 

Εάν μέχρι την ημερομηνία λήξης της σύμβασης δεν έχει απορρο- 
φηθεί μέρος ή το σύνολο της πίστωσης, αυτής θα μεταφέρεται στα 
αποθεματικά του ΟΑΕΔ. 

3) Το ποσό της επιχορήγησης για κάθε ημερομίσθιο και κατηγορία 
επιδοτουμένων ανέργων θα είναι για όλους τους φορείς: 

α) Για τους εργοδηγούς χίλιες οκτακόσιες (1.800) δρχ. 

β) Για τους εργατοτεχνίτες οικοδόμους τους βοηθούς τεχνίτες και 
τους ανειδίκευτους εργάτες χίλιες τριακόσιες (1.300) δρχ. 

Το ποσό της επιχορήγησης για κάθε ημερομίσθιο και κατηγορία 
μη επιδοτουμένων γραμμένων ανέργων θα είναι για όλους τους φο¬ 
ρείς, εκτός των Κοινοτήτων. 

α) Για του εργοδηγούς χίλιες εξακόσιες (1.600) δρχ. 

β) Για τους εργατοτεχνίτες βοηθούς τεχνίτες και ανειδίκευτους ερ¬ 
γάτες ενιακόσιες (900) δρχ. 

γ) Ειδικά για όλες τις κοινότητες της χώρας, το ποσό επιχορήγη¬ 
σης για επιδοτούμενους εργατοτεχνίτες, βοηθούς τεχνίτες και ανειδί¬ 
κευτους εργάτες θα είναι χίλιες τριακόσιες (1.300) δρχ. 

4) Η καταβολή των χρημάτων της επιχορήγησης θα γίνεται από 
την κατά τόπο αρμόδια Υπηρεσία του ΟΑΕΔ κάθε Ιδνθήμερο ή κάθε 
μήνα. 

5) Η αξίωση από τον φορέα για είσπραξη των ποσών της επιχορή¬ 
γησης παραγράφεται μετά παρέλευση τριών μηνών από τον μήνα της 
πραγματικής απασχόλησης των μισθωτών. 

Μετά παρέλευση της προθεσμίας αυτής η αξίωση του φορέα παρα¬ 
γράφεται. 

Σε εξαιρετικές περιπτώσεις και κατά την απόλυτη κρίση του προϊ¬ 
σταμένου της κατά τόπο αρμόδιας για την πληρωμή Υπηρεσίας του 
ΟΑΕΔ, είναι δυνατή κατά ένα μόνο μήνα επιμήκυνσης της προθε¬ 
σμίας αυτής — εκδιδομένης σχετικής αιτιολογημένης απόφασης του 
προϊσταμένου αυτής. Η απόφαση αυτή θα παραμένει στο φάκελλο 
του φορέα που τηρεί η υπηρεσία. 

6) Η καταβολή της επιχορήγησης στους παραπάνω φορείς θα γίνε¬ 
ται με την υποβολή των παρακάτω δικαιολογητικών. 

α) Βεβαίωση της αρμόδιας τεχνικής Υπηρεσίας του φορέα ή σε πε¬ 
ρίπτωση που δεν υπάρχει τέτοια υπηρεσία, υπεύθυνη δήλωση του 
εκπροσώπου του φορέα (Δημάρχου, Προέδρου Κοινότητας, προέδρου 
Οργαν ισμού, προέδρου ΤΟΕΒ) για την πρόοδο των εργασιών του έρ¬ 
γου. 


β) Μισθοδοτικές καταστάσεις χωριστά για τους επιδοτούμενους ή 
μη επιδοτούμενους που θα περιέχουν τα κατωτέρω στοιχεία: 

Το χρονικό διάστημα και το έργο στο οποίο αναφέρονται. 

Το ονοματεπώνυμο των απάσχολουμένων. 

Την ειδικότητα με την οποία απασχολούνται. 

Ειδική στήλη με την ηλικία των απασχολουμένων. 

Τα ημερομίσθια που πραγματοποίησαν. 

Το ακαθάριστο ποσό των ημερομισθίων. 

Τις ασφαλιστικές εισφορές για ΙΚΑ και δωρόσημο (ΕΛΔΕΟ) (χω¬ 
ριστές στήλες για ΙΚΑ ασφαλισμένου — ΙΚΑ εργοδότη και δωρόσημο 
και επικουρικό) το καθαρό πληρωτέο ποσό. 

Τις υπογραφές των δικαιούχων παραπλεύρως του πληρωτέου πο¬ 
σού, ως απόδειξη, ότι έλαβαν τα χρήματα αυτά. 

Θεώρηση του αρμόδιου γραφείου απασχόλησης του ΟΑΕΔ για την 
απασχόληση ανέργων σύμφωνα με τη σύμβαση. 

γ) Επίσημο αποδεικτικό στοιχείο (βεβαίωση) του αρμόδιου Υπο¬ 
καταστήματος ΙΚΑ, για την πληρωμή των εισφορών ΙΚΑ και δωρό- 
σημου, από το οποίο προκύπτει, ότι αναφέρεται στις συγκεκριμένες 
μισθοδοτικές καταστάσεις. 

Η βεβαίωση αυτή μπορεί να γίνει και πάνω στις ίδιες μισθοδοτικές 
καταστάσεις. _ 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1987 
ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 30931 · (6) 

Χρηματοδότηση από τον Οργανισμό Απασχόλησης Εργατικού Δυνα¬ 
μικού (ΟΑΕΔ) του Δήμου Καβάλας, της Κοινότητας Κατοχής Αι- 
τωλοαρνανίας, των ΤΟΕΒ Γιαννιτσών και Καρυωτίσσης Πέλλας 
και του ΓΟΕΒ Πηνειού — Αλφειού, για την εκτέλεση κοινωφελών 
έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑ ΚΑΙ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης 
της Χώρας και τροποποίηση συναφών διατάξεων». 

2. Την κοινή απόφαση, αριθ. 31062/86 των Υπουργών Εθνικής 
Οικονομίας και Εργασίας «Έγκριση διάθεσης ποσού από κεφάλαια 
του ΟΑΕΔ για την εκτέλεση κοινωφελών έργων». 

3. Το 92115/1.4.87 έγγραφο του ΟΑΕΔ, με το οποίο μας υπέ¬ 
βαλε απόσπασμα πρακτικού της 242/26.3.87 συνεδρίασης του Διοι¬ 
κητικού Συμβουλίου του, κατά την οποία αποφασίστηκε η υποβολή 
πρότασης για τη χορήγηση εκ μέρους του Οργανισμού στο Δήμο Κα¬ 
βάλας, στην Κοινότητα Κατοχής Αιτωλοαρνανίας, στον ΤΟΕΒ Γιαν¬ 
νιτσών στον ΤΟΕΒ Καρυωτίσσης Πέλλας και στο ΓΟΕΒ Πηνειού — 
Αλφειού, ποσών 46.600.000 δρχ. 5.500.000 δρχ., 1.400.000 δρχ., 
1.700.000 δρχ. και 3.100.000 δρχ. αντίστοιχα, με τη μορφή συνει¬ 
σφοράς για την εκτέλεση κοινωφελών έργων προς απασχόληση ανέρ¬ 
γων, αποφασίζουμε: 

Εγκρίνουμε τη χορήγηση των παρακάτω ποσών από τον ΟΑΕΔ, 
στους εξής φορείς, με τη μορφή συνεισφοράς για την εκτέλεση κοινω¬ 
φελών έργων προς απασχόληση ανέργων. 

1. Δήμο Καβάλας: Ποσό σαράντα έξι εκατομμυρίων εξακοσίων χι¬ 
λιάδων (46.600.000) δρχ. προς απασχόληση διακοσίων είκοσι δύο 
(222) ανέργων. 

Περιγραφή έργων: 

Κατασκευή δημοτικών οδών Α, Β, Γ. Εργασίες για κατασκευή 
δρόμων, τοποθέτηση δικτύου ύδρευσης, αποχέτευσης, αποχέτευσης 
όμβριων υδάτων, κατασκευή τοίχων αντιστήριξης, κρασπεδορείθρων, 
πεζοδρομίων, οδοστρώματος, τοποθέτηση προστατευτικού μεταλλι¬ 
κών κυκλιδωμάτων. 

Κατασκευή της οδού Λ. Κατσώνη. Αντιπλημμυρικά έργα στην 
πόλη της Καβάλας. Για την κατασκευή των παραπάνω έργων θα 
απαιτηθεί το ποσό των εκατόν ενενήντα εκατομμυρίων 
(190.000.000) δρχ. και θα πραγματοποιηθούν συνολικά τριάντα 
τρεις χιλιάδες τριακόσια (33.300) .ημερομίσθια. 

2. Κοινότητα Κατοχής Αιτωλοακαρνανίας: Ποσό πέντε εκατομμυ¬ 
ρίων πεντακοσίων χιλιάδων (5.500.000) προς απασχόληση εβδομή¬ 
ντα οκτώ (78) ανέργων. 

Περιγραφή έργων. 

Πλακόστρωση πεζοδρομίων 
Κατασκευή προτύπων κρασπέδων 
Πλακόστρωση πεζοδρομίων περιμετρικά της πλατείας 
Κατασκευή τοίχου αντιστήριξης 
Καθαρισμός της ακτής του Αχελώου ποταμού 
βελτίωση εσωτερικής οδοποιίας με καθαρισμό φρεατίων, τάφρων 
και τσιμεντοστρώσεις. 

Κατασκευή πέντε νησίδων με σκυρόδεμα 
Πλακόστρωση πλατείας με πλάκες Θέρμου ή Αστακού 
Για την κατασκευή των παραπάνω έργων θα απαιτηθεί το ποσό 
των επτά εκατομμυρίων (7.000.000) δρχ. και θα πραγματοποιηθούν 
συνολικά τρεις χιλιάδες οκτακόσια ενενήντα (3.890) ημερομίσθια. 

3. ΤΟΕΒ Γιαννιτσών: Ποσό ενός εκατομμυρίου τετρακοσίων χι¬ 
λιάδων (1.400.000) δρχ. προς απασχόληση έξι (6) ανέργων. 

Περιγραφή έργων 

Συντήρηση στραγγιστικού δικτύου λειτουργία δικτύου, συντήρηση 
και λειτουργία αρδευτικού δικτύου. 

Για την κατασκευή των παραπάνω έργων θα απαιτηθεί το ποσό 
των δύο εκατομμυρίων οκτακόσιων ογδόντα τεσσάρων χιλιάδων 
(2.884.000) δρχ. και θα πραγματοποιηθούν συνολικά χίλια πενήντα 
(1.050) ημερομίσθια. 

4. ΤΟΕΒ Καρυωτίσσης Πέλλας: Ποσό ενός εκατομμυρίου επτακο¬ 
σίων χιλιάδων (1.700.000) δρχ. προς απασχόληση πενήντα ανέρ¬ 
γων. 

Περιγραφή έργων. 

Εργασίες συντηρήσεων έργων αρδευτικού δικτύου Αγίου Λουκά. 
Για την κατασκευή των παραπάνω έργων θα απαιτηθεί το ποσό των 
τριών εκατομμυρίων τριακοσίων εξήντα χιλιάδων (3.360.000) δρχ. 

5. ΓΟΕΒ Πηνειού — Αλφειού: Ποσό τριών εκατομμυρίων εκατό 
χιλιάδων (3.100.000) δρχ. προς απασχόληση πενήντα επτά (57) 
ανέργων. 

Περιγραφή έργων 

Συντήρηση διωρύγων, συντήρηση αντλιοστασίων, κατασκευή συμ¬ 
πληρωματικών έργων, λειτουργία και συντήρηση αντλιοστασίου 
στραγγίσεως. 

Για την κατασκευή των παραπάνω έργων θα απαιτηθεί το ποσό 
των πέντε εκατομμυρίων τριακοσίων είκοσι τεσσάρων χιλιάδων 
5.324.000) δρχ. και θα πραγματοποιηθούν συνολικά δύο χιλιάδες 
διακόσια (2.200) ημερομίσθια. 

Η χρηματοδότηση αυτή εκγρίνεται να δοθεί στους πιο πάνω φορείς 
με τους εξής όρους και προϋποθέσεις: 

1. Η πρόσληψη των ανέργων θα γίνει αποκλειστικά και μόνο από 
τους πιο πάνω φορείς μέσω των αρμοδίων Υπηρεσιών του ΟΑΕΔ της 
περιοχής και θα αφορά γραμμένους ή επιδοτούμενους από τον ΟΑΕΔ 
ανέργους. Στις δύο παραπάνω κατηγορίες των προσλαμβανομένων 
θα γίνεται απόλυτα σαφές από το χρηματοδοτούμενο φορέα ότι η 
πρόσληψη γίνεται μόνο για την εκτέλεση των συγκεκριμένων έργων. 

2. Η χρηματοδότηση θα αρχίσει με την πρόσληψη των ανέργων, 
που δεν μπορεί να γίνει προς από την ημερομηνία έκδοσης της από¬ 
φασης αυτής και οπωσδήποτε από την ημερομηνία υπογραφής της 
μεταξύ φορέα και ΟΑΕΔ σχετικής σύμβασης και θα λήγει οπωσδή¬ 
ποτε μέσα σε ένα έτος από την ημερομηνία υπογραφής αυτής. 

Εάν μέχρι την ημερομηνία της λήξης της σύμβασης δεν έχει απορ- 
ροφηθεί μέρος ή το σύνολο της πίστωσης, αυτή θα μεταφέρεται στα 
αποθεματικά του ΟΑΕΔ. 

3. Το ποσό της επιχορήγησης για κάθε ημερομίσθιο και κατηγορία 
επιδοτούμενων ανέργων θα είναι για όλους τους φορείς: 

α) Για τους εργοδηγούς χίλιες οκτακόσιες (1.800) δρχ. 
β) Για τους εργατοτεχνίτες οικοδόμους, τους βοηθούς τεχνίτες και 
τους ανειδίκευτους εργάτες χίλιες τριακόσιες (1.300) δρχ. 

Το ποσό της επιχορήγησης για κάθε ημερομίσθιο και κατηγορία 
μη επιδοτουμένων ανέργων θα είναι για όλους τους φορείς εκτός των 
Κοινοτήτων. 


α) Για τους εργοδηγούς χίλιες εξακόσιες (1.600) δρχ. 

β) Για τους εργατοτεχνίτες, βοηθούς τεχνίτες και ανειδίκευτους ερ¬ 
γάτες εννιακόσιες (900) δρχ. 

γ) Ειδικά για όλες τις κοινότητες της Χώρας, το ποσό επιχορήγη¬ 
σης για επιδοτούμενους εργατοτεχνίτες, βοηθούς τεχνίτες και ανειδί¬ 
κευτους εργάτες θα είναι χίλιες τριακόσιες (1.300) δρχ. 

4. Η καταβολή των χρημάτων της επιχορήγησης θα γίνεται απο 
την κατά τόπο αρμόδια Υπηρεσία του ΟΑΕΔ κάθε 15ήμερο ή κάθε 
μήνα. 

5. Η αξίωση από τον φορέα για είσπραξη των ποσών της επιχορή¬ 
γησης παραγράφεται μετά παρέλευση τριών μηνών από τον μήνα της 
πραγματικής απασχόλησης των μισθωτών. 

Μετά την παρέλευση της προθεσμίας αυτής η αξίωση του φορέα 
παραγράφεται. Σε έξαιρετικές περιπτώσεις και κατά την απόλυτη 
κρίση του προϊσταμένου τηςκατά τόπο αρμόδιας για την πληρωμή 
Υπηρεσίας του ΟΑΕΔ, είναι δυνατή κατά ένα μόνο μήνα επιμήκυνσης 
της προθεσμίας αυτής εκδιδομένης σχετικής αιτιολογημένης απόφα¬ 
σης του προϊσταμένου αυτής, 

Η απόφαση αυτή να παραμένει στο φάκελλο του φορέα που τηρεί η 
Υπηρεσία. 

6. Η καταβολή της επιχορήγησης στους παραπάνω φορείς θα γίνε¬ 
ται με την υποβολή των παρακάτω δικαιολογητικών: 

α) Βεβαίωση της αρμόδιας Τεχνικής Υπηρεσίας του φορέα ή σε πε¬ 
ρίπτωση που δεν υπάρχει τέτοια Υπηρεσία, υπεύθυνη δήλωση του 
εκπροσώπου του φορέα (Δημάρχου, Προέδρου Κοινότητας, Προέδρου 
Οργανισμού, Προέδρου ΤΟΕΒ) για την πρόοδο των εργασιών του έρ¬ 
γου. 

β) Μισθοδοτικές καταστάσεις χωριστά για τους επιδοτούμενους ή 
μη επιδοτούμενους που θα περιέχουν τα παρακάτων στοιχεία: 

— Το χρονικό διάστημα και το έργο στο οποίο αναφέρονται 

— Το ονοματεπώνυμο των απασχολουμένων 

— Την ειδικότητα με την οποία απασχολούνται 

— Ειδική στήλη με την ηλικία των απασχολουμένων 

— Τα ημερομίσθια που πραγματοποίησαν 

— Το ακαθάριστο ποσό των ημερομισθίων 

Τις ασφαλιστικές εισφορές για ΙΚΑ και δωρόσημο (ΕΛΔΕΟ) (χω¬ 
ριστές στήλες για ΙΚΑ ασφαλισμένου — ΙΚΑ εργοδότη και δωρόσημο 
και επικουρικό) 

— Το καθαρό πληρωτέο ποσό 

— Τις υπογραφές των δικαιούχων παραπλεύρως του πληρωτέου 
ποσού ως απόδειξη ότι έλαβαν τα χρήματα αυτά. 

— Θεώρηση του αρμόδιου Γραφείου Απασχόλησης του ΟΑΕΔ για 
την απασχόληση ανέργων σύμφωνα με τη σύμβαση 

γ) Επίσημο αποδεικτικό στοιχείο (βεβαίωση) του αρμόδιου υπο¬ 
καταστήματος ΙΚΑ, για την πληρωμή των εισφορών ΙΚΑ και δωρό- 
σημου, από το οποίο προκύπτει ότι αναφέρεται στις συγκεκριμένες 
μισθοδοτικές καταστάσεις. Η βεβαίωση αυτή μπορεί να γίνει και 
πάνω στις ίδιες μισθοδοτικές καταστάσεις. 

Η απόφαση αυτή να δημοσιευθεί στη Εφημερίδα της Κυβερνήσεως 
σύμφωνα με τις διατάξεις της παραγρ. 1 εδάφιο γ' του Ν. 301/76. 

Αθήνα, 27 Απριλίου 1987 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 30930_ (7) 

Παράταση χρόνου εκτέλεσης σύμβασης χρηματοδότησης από τον 
ΟΑΕΔ α) του Δήμου Κατερίνης, β) ΤΟΕΒ Ταυρωπού Καρδίτσας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων». 

2. Το με αριθμ. 92025/1.4.87 έγγραφο του ΟΑΕΔ, με το οποίο 

μας υπέβαλε απόσπασμα πρακτικού της 242/26.3.87 συνεδρίασης 
του Διοικητικού Συμβουλίου του, κατά την οποία αποφασίστηκε η 
υποβολή πρότασης για την παράταση του χρόνου εκτέλεσης της σύμ¬ 
βασης χρηματοδότησης από τον ΟΑΕΔα) Δήμου Κατερίνης και β) 
ΤΟΕΒ Ταυρωπού Καρδίτσας, για την εκτέλεση κοινωφελών έργων 
προς απασχόληση ανέργων, αποφασίζουμε: 

Εγκρίνουμε την παράταση του χρόνου εκτέλεση των συμβάσεων 
χρηματοδότησης από τον ΟΑΕΔ του Δήμου Κατερίνης μέχρι 31 Δε¬ 
κεμβρίου 1987 αντί της 12.5.87 και του ΤΟΕΒ Ταυρωπού Καρ¬ 
δίτσας μέχρι 31.12.87 αντί της 26.5.87 που είχε οριαθεί με τις κοινές 
αποφάσεις 30795/16.4.86 και 31039/12.5.86 των Υπουργών Εθνι¬ 
κής Οικονομίας και Εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1987 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 30929 _ (8) 

Παράταση χρόνου εκτέλεσης σύμβασης χρηματοδότησης από τον 

ΟΑΕΔ της Κοινότητας Ασπριάς Αιτωλ/νίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης 
της χώρας και τροποποίηση συναφών διατάξεων». 

2, Το με αριθμ. 92113/1.4.87 έγγραφο του ΟΑΕΔ, με το οποίο 
μας υπέβαλε απόσπασμα πρακτικού της 242/26.3.87 συνεδρίασης 
του Διοικητικού Συμβουλίου του, κατά την οποία αποφασίστηκε η 
υποβολή πρότασης για την παράταση της σύμβασης χρηματοδότησης 
από τον ΟΑΕΔ της κοινότητας Ασπριάς Αιτωλ/νίας μέχρι 31.12.87, 
για την εκτέλεση κοινωφελών έργων, προς απασχόληση ανέργων 
αποφασίζουμε: 

Εγκρίνουμε την παράταση του χρόνου εκτέλεσης της σύμβασης 
χρηματοδότησης από τον ΟΑΕΔ της Κοινότητας Ασπριάς Αι- 
τωλ/νίας μέχρι 31.12.87 αντί της 30.6.87 που είχε ορισθεί με την α- 
ριθ. 32052/13.9.86 κοινή απόφαση των Υπουργών Εθνικής Οικονο¬ 
μίας και Εργασίας λόγω των ακαταλλήλων και δυσμενών καιρικών 
συνθηκών, που δεν επέτρεψαν την αποπεράτωση των εγκριθέντων έρ¬ 
γων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 27 Απριλίου 1987 
ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Κ. ΣΗΜΙΤΗΣ Κ. ΠΑΠΑΝΑΓΙΩΤΟΥ 


Αριθ. 13399 _ (9) 

Καθορισμός τιμολογίου αμοιβής φορτ/τών λιμένα Ρεθύμνου για φόρ- 
τωση ή εκφόρτωση φορτίων χύμα με μηχανικά μέσα του εργο¬ 
δότη. 

ΟΙ ΥΠΟΥΡΓΟΙ 

ΕΡΓΙΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 
Έχοντας υπόψη: 

1. Τις διατάξεις του άρθρου 37 του Ν. 3239/55. 

2. Τις διατάξεις του Ν. 1558/85 «Κυβέρνηση και Κυβερνητικά 
όργανα». 


3. Το αριθμ. ΠΡ 749/236/12.3.87 έγγραφο του Υπουργείου 
Εθνικής Οικονομίας. 

4. Το αριθμ. 13/8.12.86 πρακτικό συνεδρίασης της Επιτροπής 
Ρύθμισης φορτ/σεων Λιμένα Ρεθύμνου που μας έστειλε ο Πρόεδρός 
της με το αριθμ. 132/1986 έγγραφό του, αποφασίζουμε: 

1. Αποδεχόμαστε κατά ένα μέρος την πρόταση της ΕΡΦ Λιμένα 
Ρεθύμνου και καθορίζουμε το τιμολόγιο αμοιβής των φορτοεκφορτω¬ 
τών λιμένα Ρεθύμνου για την φόρτωση ή εκφόρτωση φορτίων χύμα 
με μηχανικά μέσα των εργοδοτών σε δρχ. (82,20). 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Απριλίου 1987 
01 ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Κ. ΠΑΠΑΝΑΓΙΩΤΟΥ ΣΤΑΘΗΣ ΑΛΕΞΑΝΔΡΗΣ 


Αριθ, 40080 _ (10) 

' Εγκριση τροποποίησης Κανονισμού Λειτουργίας Εκπαιδευτικών 

Μονάδων Ταχύρρυθμης Επαγγελματικής Κατάρτισης του ΟΑΕΔ. 

Ο ΥΠΟΥΡΓΟΣ ΕΡΓΑΣΙΑΣ . 

Έχοντας υπόψη: 

α) Τις διατάξεις του Ν.Δ. 212/69 «Περί οργανώσεως και διοική- 
σεως του Οργανισμού Απασχολήσεως Εργατικού Δυναμικού. 

β) Τις διατάξεις του άρθρου 15 παρ. 2 του Ν. 709/77 «Περί κα- 
θιερώσεως κινήτρων επαγγελματικής καταρτίσεως εργατικού δυνα¬ 
μικού και ρυθμίσεως συναφών θεμάτων». - 

γ) τον Κανονισμό Λειτουργίας Εκπαιδευτικών ΜονάδωνΤαχύ- 
ρυθμης Επαγγελμαικής Κατάρτισης του ΟΑΕΔ, όπως εγκρίθηκε με 
την απόφασή μας ΠΕ 40325/14.1.85 και συμπληρώθηκε με την ό¬ 
μοια 40121/29.5.86. 

δ) Τη σχετική πρόταση του Δ.Σ. του ΟΑΕΔ με την οποία υπέβαλε 
σχέδιο τροποποίησης του παραπάνω Κανονισμού (απόφαση ΔΣ 
12735/244/31.3.87, έγγραφο 93045/9.4.87), αποφασίζουμε: 

Εγκρίνουμε τη μερική τροποποίηση του Κανονισμού Λειτουργίας 
Εκπαιδευτικών Μονάδων Ταχύρυθμης Επαγγελματικής Κατάρτισης 
του ΟΑΕΔ, που έχει εγκριθεί με την απόφασή μας ΠΕ 
40325/14.1.85 και έχει συμπληρωθεί με την όμοια 40121/29.5.86, 
με την αντικατάσταση του άρθρου 22 (όπως μας υποβλήθηκε με την 
απόφαση του Δ.Σ. του ΟΑΕΔ 12735/244/31.3.87, έγγραφο 
93045/9.4.87) ως εξής: 

« Αρθρο 22 
Διακοπές — Αργίες 

1. Στις Εκπαιδευτικές Μονάδες ΤΕΚ δεν διεξάγεται διδασκαλία 
και δεν διενεργούνται εξετάσεις κατά τις ακόλουθες χρονικές περιό¬ 
δους κάθε έτους: 

α. Διακοπές Χριστουγέννων από την 24η Δεκεμβρίου μέχρι και 
την 7η Ιανουάριου. 

β. Διακοπές Πάσχα από την Μεγάλη Δευτέρα μέχρι και την Κυ¬ 
ριακή του Θωμά. 

γ. Θερινές διακοπές ενός μηνός στο χρονικό διάστημα από 1ης 
Ιουλίου μέχρι 31ης Αυγούστου. 

2. Στο χρονικό διάστημα από 1ης Ιουλίου μέχρι 31ης Αυγούστου 
το εκπαιδευτικό προσωπικό δικαιούται θερινών διακοπών εξήντα 
(60) ημεών, κατ’ αντιστοιχία με το εκπαιδευτικό προσωπικό των 
Εκπαιδευτικών Μονάδων Μαθητείας, οι οποίες χορηγούνται ως ακο¬ 
λούθως: 

Υποχρεωτικά τριάντα (30) ημέρες διακοπών συνεχόμενες στα 
προαναφερόμενα χρονικά όρια, οι δε υπόλοιπες τριάντα (30) ημέρες 
διακοπών κατά τη διάρκεια του ίδιου έτους. Εφόσον στο προαναφε- 
ρόμενο χρονικό διάστημα δεν πραγματοποιείται εκπαίδευση είναι 
υποχρεωτική ή χορήγηση των εξήντα (60) ημερών στο εκπαιδευτικό 
προσωπικό. 

Είναι δυνατή η χορήγηση εξήντα (60) συνεχών ημερών διακοπών, 

στα, πρσαναφερόμενα χρονικά όρια, εφόσον δεν παρακωλύεται το 
εκπαιδευτικό έργο της Μονάδας. 

Εφόσον οι ανάγκες του εκπαιδευτικού προγράμματος το απαιτούν 
και υπάρχει συμφωνία της Διεύθυνσης της Μονάδας, του Εκπαιδευτι¬ 
κού προσωπικού και των Εκπαιδευόμενων, είναι δυνατό να συνεχι¬ 
στεί η εκπαίδευση και κατά τη διάρκεια του καλοκαιριού χωρίς μη¬ 
νιαίες θερινές διακοπές ή και να περιοριστεί ο χρόνος διακοπών Χρι¬ 
στουγέννων και Πάσχα. 

3. Κατά τις διακοπές η Γραμματεία κάθε Εκπαιδευτικής Μονά¬ 
δας λειτουργεί καθημερινά με τους διοικητικούς υπαλλήλους που 
υπηρετούν σ’ αυτήν, κατά τις θερινές δε διακοπές ορίζεται μία (1) 
ημέρα την εβδομάδα κατά την οποία ένας από τους υπηρετούντες στη 
Μονάδα εκπαιδευτικούς παρίσταται εκ περιτροπής για την εξυπηρέ¬ 
τηση των κάθε είδους αναγκών, αφού εξασφαλίζεται σε καθένα από 
αυτούς απουσία τριάντα (30) ημερών. 

Οι ημέρες υποχρεωτικής εκ περιτροπής προσέλευσης και οι υπό¬ 
χρεοι Εκπαιδευτικοί ορίζονται από τον Δ/ντή της Μονάδας· πριν από 
την έναρξη των θερινών διακοπών και ανακοινώνονται σε όλους. 

4. Ειδικά για το έτος 1987 και μόνο οι θερινές διακοπές θα είναι 
πενήντα πέντε (55) ημέρες. 

5. Ημέρες αργίας ορίζονται: 
α) ' Ολες οι Κυριακές 

β) Οι θρησκευτικές γιορτές των Τριών Ιεραρχών του Αγίου Πνεύ¬ 
ματος και του Πολιούχου της έδρας της Εκπαιδευτικής Μονάδας αε 
όσες πόλεις είναι καθιερωμένη τέτοια γιορτή. 

γ) Οι Εθνικές επέτειοι, της 28ης Οκτωβρίου και της 25ης Μαρ¬ 
τίου. 

δ) Η Καθαρά Δευτέρα, 
ε) Η 1η Μαίου. 
στ) Η 15η Αυγούστου. 

■ 6. Μαθητές του Λατινικού δόγματος, επιτρέπεται να απουσιάζουν 
από τα μαθήματά τους και κατά τις παρακάτω εξαιρετικές ημέρες 
και γιορτές για τη Δυτική Εκκλησία: 

' α) Τη γιορτή τού Μνηστήρος Ιωσήφ, 
β) Τη γιορτή της-Αγίας Δωρεάς. 

γ) Από την παραμονή μέχρι και την επομένη του Λατινικού 
Πάσχα. 

7. Μαθητές της Ισραηλιτικής θρησκείας, επιτρέπεται να απουσιά¬ 
ζουν από τα μαθήματά τους και κατά τις παρακάτω Εβραϊκές 
θρησκευτικές γιορτές: 

α) Την παραμονή και την 1η Εβραϊικού Έτους, 
β) Την ημέρα της Εξιλεώσεως. 

γ) Την παραμονή και την ημέρα του Εβραϊκού Πάσχα. 

8. Μαθητές της Μουσουλμανικής θρησκείας επιτρέπεται να απου¬ 
σιάζουν από τα μαθήματά τους και κατά'τϊς παρακάτω Μουσουλμα¬ 
νικές γιορτές: 

α) Σεκέρ Μπαϊράμ και την παραμονή του 
β) Κουρμπάν Μπαϊράμ και την παραμονή του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Απριλίου 1987 
Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


( 11 ) 

Καθορισμός ειδικών όρων και προϋποθέσεων για πρόσληψη ενός (1) 
τραπεζικού στελέχους στην Τράπεζα Πειραιώς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατα/ξεις της παρ. 4 του άρθρου 1 του Ν. 1256/82. 

2. Τις διατάξεις του άρθρου 33 του Ν. 1326/83, που αντικατέ¬ 
στησε την παρ. 1 του άρθρου 6 του Ν. 1256/82. 

3. Την αριθ. 516/10.11.86 Πράξη του Υπουργού Προεδρίας της 
Κυβέρνησης που αναφέρεται στην έγκριση πρόσληψης ενός (1) Τρα¬ 


πεζικού στελέχους στην Τράπεζα Πειραιώς. 

4. Τα από 28/11/86, 15/12/86 και 27/1/87 έγγραφα της Τράπε¬ 
ζας Πειραιώς, από τα οποία προκύπτει η ανάγκη πρόσληψης ενός (1) 
τραπεζικού στελέχους με ειδικές γνώσεις και απαιτόύμενη εμπειρία, 
προκειμένου να τον χρησιμοποιήσει στον τομέα των χορηγήσεων που 
ευρίσκονται σε καθυστέρηση, καθώς και το ποσό της αμοιβής του εν 
λόγω στελέχους. 

5. Την αριθμ. 2389/13.2.87 απόφαση του Πρωθυπουργού και 
Υπουργού Οικονομικών περί αναθέσεως αρμοδιοτήτων στον Υφυ¬ 
πουργό Οικονομικών», αποφασίζουμε: 

Καθαρίζουμε τους ειδικούς όρους και τις ουσιαστικές προϋποθέσεις 
για την πρόσληψη ενός συνταξιούχου Τράπεζας, στην Μονάδα Παρα¬ 
κολούθησης -εμπλοκών της Τράπεζας Πειραιώς με μίσθωση έργου 
και για χρονικό διάστημα δώδεκα (12) μηνών, όπως παρακάτω: 

α) Ο παραπάνω συνταξιούχος πρέπει να διαθέτει ειδική εμπειρεία 
στις χορηγήσεις απαιτήσεων, να έχει παρακολουθήσει Σεμινάριο Οι¬ 
κονομικών Μαθηματικών, Προϊσταμένων Χορηγήσεων και Μ/Μ Δα¬ 
νείων, καθώς και Σεμινάριο Ανάλυσης Ισολογισμού του ΕΛΚΕΠΑ. 

β) Θα απασχοληθεί αποκλειστικά στον τομέα των χορηγήσεων, 
αναλαμβάνοντας τις εξειδικευμένες αρμοδιότητες της Μονάδας Πα¬ 
ρακολούθησης Εμπλοκών. 

γ) Οι καταβαλλόμενες μικτές αποδοχές του από τη δεύτερη θέση 
δεν θα υπερβαίνουν τα 3/4 τωναποδοχών της θέσης αυτής, οι οποίες 
αποδοχές θέσης θα ανέρχονται στο ποσό των δρχ. 146.500 το μήνα. 

δ) Το σύνολο των αποδοχών και από τις δύο θέσεις δεν μπορεί να 
υπερβεί το όριο του άρθρου 6 του Ν. 1256/82, όπως αντικαταστά- 
θηκε με το άρθρο 33 του Ν. 1326/83. 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 10 Απριλίου 1987 
ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

ΑΠ. ΚΑΚΛΑΜΑΝΗΣ . : ΣΠ. ΚΑΛΟΥΔΗΣ 

ΕΜΠΟΡΙΟΥ 

ΠΑΝ. ΡΟΥΜΕΛΙΩΤΗΣ 


Αριθ, 5457 _ · (12). 

Σύσταση ιδίου Νομικού Προσώπου στο Δήμο Καβάλας με το όνομα 

«Γ - Κέντρο Ανοικτής Προστασίας Ηλικιωμένων Δήμου Καβά¬ 
λας». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού 
Κώδικα» (ΠΔ 76/1985). 

2. Τις όμοιες του Π.Δ. 331/1983 «μεταβίβαση αρμοδιοτήτων του 
Υπουργού Εσωτερικών στους Νομάρχες». 

3. Την αριθ. 112/1987 απόφαση του Δημοτικού Συμβουλίου Κα¬ 
βάλας, αποφασίζουμε: 

1. Συνιστούμε ίδιο Νομικό Πρόσωπο με το όνομα «Γ' Κέντρο 
Ανοικτής Προστασίας ηλικιωμένων» στο Δήμο Καβάλας». 

2. Σκοπός του Νομικού Προσώπου που συνιστάται σε εφαρμογή 
προγράμματος εξωϊδρυματικής προστασίας ηλικιωμένων, είναι η πα¬ 
ροχή ιατροκοινωνικής προστασίας στα ηλικιωμένα άτομα της κεντρι¬ 
κής περιοχής του Δήμου Καβάλας, ώστε αυτά να παραμένουν στην 
οικογένεια. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου με δρχ. 50.000 τουλάχι¬ 
στον. 

β) Η επιχορήγηση και κάθε άλλη παροχή του Κράτους είτε απευ¬ 
θείας προς το Νομικό πρόσωπο είτε προς το Δήμο Καβάλας για το 
Νομικό αυτό πρόσωπο. 

γ) Κάθε είδους συνδρομές, εισφορές, δωρεές, κληρονομιές, κληρο¬ 
δοσίες. 

δ) ' Εσοδα από την συμβολική χρηματική συμμετοχή μελών που 
έχουν ανάγκη προστασίας. 

ε) Πρόσοδοι από την δική του περιουσία και 

σχ) Κάθε άλλη νόμιμη πρόσοδος. 

4. Το συνιστώμενο Νομικό Πρόσωπο διοικείται από επταμελές 
Διοικητικός Συμβούλιο το οποίο αποτελείται από τους: 

α) Δήμαρχο ή Αντιδήμαρχο που ορίζει ο Δήμαρχος, ως Πρόεδρος, 
β) ' Ενα δημοτικό σύμβουλο που ορίζεται με απόφαση του Δ.Σ. 
γ) ' Ενα αιρετό μέλος του Νομικού Προσώπου που εκλέγεται από 
τα μέλη του ανάμεσα από αυτά. 

δ) Μία κοινωνική λειτουργό, υπάλληλο του Υπουργείου Υγείας 
Πρόνοιας και Κοινωνικών Ασφαλίσεων που ορίζεται από το Υπουρ¬ 
γείο αυτό, 

ε) ' Ενα δημότη που ορίζεται με απόφαση του Δ.Σ. ανάμεσα σε 
πρόσωπα που ασχολούνται με ανθρωπιστικά επαγγέλματα ύστερα 
από σχετική πρόταση του Δημάρχου, 
στ) ' Ενα αιρετό εκπρόσωπο των εργαζομένων στο Γ' ΚΑΠΗ. 
ζ) ’ Ενα εκπρόσωπο των τοπικών συλλόγων των συνταξιούχων. 
Το Διοικητικό Συμβούλιο εκλέγει από τα μέλη του τον Αντιπρόε¬ 
δρο και τον γραμματέα του, η δε θητεία του ακολουθεί τη δημοτική 
περίοδο. 

Μέχρι να εκλεγούν τα αιρετά μέλη με στοιχεία γ' και στ' ή μέχρι 


να πληρωθεί οποιαδήποτε θέση μέλους που κενώνεται, το Συμβούλιο 
λειτουργεί με την ελλειπή σύνθεσή του, αν ο αριθμός των μελών δεν 
είναι κατώτερος αυτού που απαιτείται από το σχηματισμό απαρτίας. 

5. Το Νομικό Πρόσωπο εκπροσωπείται στο Δικαστήριο και σε 
κάθε αρχή από τον Πρόεδρο και όταν αυτός απουσιάζει ή κωλύεται 
από τον Αντιπρόεδρο. 

6. Το Γ' Κέντρο Ανοικτής Προστασίας ηλικιωμένων μπορεί να 
χρησιμοποιείται και σαν εκπαιδευτικό κέντρο πρακτικής άσκησης 
των σχολών κοινωνικής εργασίας και σπουδαστικών σχολών 
παραϊατρικών επαγγελμάτων (φυσικοθεραπείας, εργοθεραπείας 
κ.λπ.). 

7. Στις δραστηριότητες του Γ' Κέντρου είναι η κινητοποίηση, 
εκπαίδευση και χρησιμοποίηση εθελοντικού προσωπικού που προέρ¬ 
χεται από την περιοχή του Δήμου Καβάλας. 

Η παρούσα να δημοσιευθεί στην Εφημερίδα της Κυβερνήσεως. 

Καβάλα, 8 Απριλίου 1987 
Ο Νομάρχης 
Γ. ΜΠΕΛΤΣΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



